Vita:Móricz Zsigmond

message: Ezt innen lopták: Népszabadság Online Alensha 2005. január 8., 18:41 (CET)
replies: text: Affenébe, pedig épp most wikisítettem, miután a gugli nem talált rá az eredetire.  Na mindegy.  Ebül szerzett jószág ebül vész el. --Dhanak 2005. január 8., 18:56 (CET)

message: * Osztálytalálkozó/Biztos, hogy dzsentriregény? - érdekes irodalomtörténeti vita a Rokonok-ról (hvg). ♥♥♥: Gubb   ✍    2006. április 14., 12:48 (CEST)
thread_title:  Rokonok 

message: * Életrajz megvan
* Művei: csak felsorolás
* Újításai: hiányzik
* Szakirodalom: hiányzik
* Forrás: megvan
a szöveg wikisítendő. Így olvashatatlan.Kata 2006. április 30., 17:54 (CEST)
thread_title:  Megjegyzések későbbi javításhoz 

message: :User:Evetke törölte ezt a szakaszt. Itt a törölt tartalom:
* Körtér: Móricz Zsigmond körtér – Budapest
* Utcák: Móricz Zsigmond utca – számtalan magyarországi településen
* Színház: Móricz Zsigmond Színház – Nyíregyháza
* Könyvtár: Móricz Zsigmond Megyei és Városi Könyvtár-Nyíregyháza
* Iskolák: általános iskolák: Dunaújváros, Mátészalka, Nyíregyháza stb. Középiskolák: Budapest, Ibrány, Kisújszállás, Szentendre stb.
replies: text: Mi a véleménye azoknak, akik a cikket eddig szerkesztették?

text: 16pxKarmelaposta 2007. november 1., 10:55 (CET)
épp most akartam bemásolni ide ezt a tartalmat: szerintem minden városban van ilyen nevű utca.iskola, ez nem tesz hozzá túl sokat.......a színház, könyvtár esetleg( a könyvtár egy honlapra mutatott, nem tudom, ez nem gond-e), a körtér elég nevetséges........– User:evetkevita 2007. november 1., 11:45 (CET)

text: A könyvtár: Ez külső hivatkozás, lábjegyzetbe való, nem a cikk szövegébe közvetlenül. 16pxKarmelaposta 2007. november 1., 12:58 (CET)
Azért a színház meg a könyvtár elég nevezetes lehet, mert színházakról, könyvtárakról cikkünk is szokott lenni. Utcákról ritkán, és Móricz utca meg iskola tényleg mindenhol van, ezt fölösleges felsorolni.
Más: a cikk szerint Csibével 1936-ban ismerkedett meg, ennek ellenére Csibe fiáról, aki 1935-ben született, azt írja a cikk, hogy lehet, hogy Móricztól van. Vagy valamelyik évszám nem igaz, vagy nem tőle van a gyerek. Alensha 2010. április 5., 18:36 (CEST)
thread_title:  Róla elnevezett 

message: Tiszacsécsét Csécse néven írni még akkor is hiba, ha Móricz maga - és még sokan mások - röviden így nevezték! Ugyanis van Csécse nevű település Nógrád megyében. Ezért javítottam. --Porrimaeszmecsere 2012. szeptember 5., 22:44 (CEST)
thread_title:  Móricz szülőfaluja 

message: " A család kénytelen volt Istvándiba (Túristvándi), Pallagi László kovácsműhelyébe költözni," Hibás. Az Életem regénye Apokalipszis fejezetében írja, hogy csak ő ment el a nagymamájával és Laci nagybátyjával Istvándiba, a család egyből Prügyre ment (akkori írásmóddal Pthrügy), tehát 2 évig külön lakott a családtól.
"
A pakoláskor megérkezett Laci, s nagy büszkén mondta, őrajta ne aggódjanak, ő már gondoskodott magáról:
Énnekem sohase lesz semmi bajom, okleveles gépész mindig kap kenyeret. Ha tudni akarjátok, már van is szerződésem, már alá is írtam Kende Zsigával: uradalmi gépész.
Nagy csuda lett és nagy bámulás. Mintha Laci maga alakult volna át Kende Zsigává, aki a fél megye legnagyobb földbirtokosa volt, s neve fogalom, ezer holdak. Minden betűjén ezer hold csüngött: K e n d e. Ötezer hold. Istvándiban volt a törzskastélya, s nézzétek, ez a Laci pont Istvándiban fog lakni. Az egész család felvillanyozódott, mintha a Kende-kastély, ahova családi vonatkozások fonódtak, Kölcsey Ida, édesanyám ideálja, s zűrzavaros álomemlékek, már nem is tudják, ki hogy, mi, mért?
Hát Laci terjegeti nagy széles mozdulatokkal, ahogy szokta, öblös kezeit, hogy lakás, műhely a falu közepén; s ennyi meg ennyi a kommenció: tizenöt mázsa búzát, két hold kukoricaföldet, két tehenet, malacot, amennyit akar, meg a falu kovácsa is! jogos! Annak dolgozik, akinek akar. S megszólal édesanyám:
- De Bálint, akkor ne vigyük édesanyámat arra a nehéz szekérútra. Hadd menjen ő Istvándiba Lacival.
...
- Édesanyám elvihetne egy gyereket magával.
A nagyanyám zsibbadt csüggedtségében felriadt:
- Mondasz valamit, te Erzsi.
- Nem is tudom, hova tegyem szegényeket. Elég nekem a pólyással kínlódni, vigye el édesanyám Pistát.
De édesnagyanyámnak nem nagyon tetszett így a gondolat, mert Pista még nagyon nyűgös volt, kicsi. Inkább Zsigát gondolta, avval már nincs annyi baj, s édesanyám ebbe is örömmel beleegyezett, talán más levegőn meg is gyógyul a kis nyafka.
- Majd szólok Lacinak. 
"
thread_title:  Istvándiban 

message: * Rossz a szerkezete: a "Gyermekei" fejezetben teljesen oda nem illő dolgok vannak, ráadásul duplán (pl. az, hogy Babitscsal szerkesztette a Nyugatot), a Sárospataki Református Kollégium nevű szakaszban levő információ nem ér egy szakaszcímnyit, a "Származása" elég logikátlanul következik a "Művei feldolgozása filmeken" után. Ugyanez vonatkozik a képek kiválogatására és elhelyezésére is: mit keres pl. Blaha Lujza a gyermekei fejezetben?
* Ugyanaz az információ két helyen kétféleképpen szerepel: az egyik szakasz állítja, a másik szakaszban pedig "egyes feltételezések szerint" Móricz Imre az író vér szerinti gyermeke.
* Az idézetnek a cikk közepén nincs funkciója, nem kapcsolódik semmihez, csak úgy oda van rakva.
* A munkásságát nem lehet csak egyszerűen a művek felsorolásával elintézni. --Hkoala  2012. szeptember 5., 23:32 (CEST)
thread_title:  Lektor sablon indoklása 

message: 1942. szeptember 5. hajnali 2 óra a halotti anyakönyvi bejegyzés alapján. Ugyanezt közli még: MÉL, PIM a saját gyászjelentésre hivatkozva, valamint az Új Magyar Irodalmi Lexikon (1994), továbbá: . Gyurika vita 2013. november 30., 18:12 (CET)
thread_title: Halál dátuma

message: A szövegben azt olvasom, hogy „Móricz Zsigmondnak kilenc testvére volt, ebből kettő korán halt meg”. Ha tehát jól számolom, tíz gyerek volt (Móricz és a kilenc testvére), és nyolc maradt életben közülük. Három sorral lejjebb viszont ezt olvasom: „Móricz Bálint napszámosként tartotta el hét gyermekét, s oly keményen dolgozott, hogy felesége kívánságára az összes gyermeket taníttatni tudták.” Itt egy gyerek hibádzik! Ő miért nem tanulhatott tovább? Vagy mind a nyolcan továbbtanultak? Vagy nem kettő, hanem három Móricz gyermek halt meg ideje korán, és így maradtak heten? Hogy is van ez? 89.133.97.90 (vita) 2018. szeptember 26., 17:26 (CEST)
thread_title:  Gyerekek 

message: 1930-ban a Magyar Rádió nem használt fonográfot. A feltételezhető (és akkor gyakori) műszaki eszköz a viaszlemez. MZ/X vita 2024. május 25., 12:12 (CEST)
thread_title:  Móricz Zsigmond hangja